ગુજરાત વિધાનસભા ખાતે કેવડીયા કોલોની ખાતે સ્ટેચ્યુ ઓફ યુનિટીની મુલાકાત અંગેના પ્રશ્નના પ્રત્યુત્તરમાં નાયબ મુખ્યમંત્રી  પટેલે ઉમેર્યું હતું કે, સમગ્ર દેશને ગૌરવ થાય એવી લોખંડી પુરુષ સરદાર સાહેબને આગવી ઓળખ વૈશ્વિક સ્તરે પ્રસ્થાપિત કરીને વડાપ્રધાનએ ગુજરાતને ગૌરવ અપાવ્યું છે ત્યારે, આ સ્થળે આંતરરાષ્ટ્રીય અને રાષ્ટ્રીય પ્રવાસીઓને આકર્ષવા તથા સરદાર સાહેબના જીવનકવનથી લોકો માહિતગાર થાય તે માટે આંતરરાષ્ટ્રીય કક્ષાની પ્રવાસન સુવિધાઓ સમયાનુસાર વિકસાવાશે.